Hta definitivament definitiu\nGrip guia de vacunacio 2011 by udmficgirona\n1. Introducció

L’ictus és la primera causa de mort en dones i la segona en homes,la primera causa de discapacitat greu i la segona causa en demencia.

Es produeix majoritariament a partir dels 50 anys

S’ha d’atendre rapidament per professionals que coneguin aquest tipus de patologies.

\n2. Què és l’ictus?

Malaltia cerebrovascular que afecta als vassos sanguins d’una part del cervell.

Embolia: quan els vassos sanguinis que porta la sang al cervell es trenca.

Trombosis: els vassos sanguinis són taponats per un coagul o partícula i no arriba tota la sang necessari al cervell

\n3. Atac Isquemic Transitori

El pacient pot patir els símptomes d’un ictus però sense tindre cap seqüela i té més risc de patir aquesta malaltia si no es prenen mesures adequades.

\n4. Quins són els factor de risc de l’ictus?

Hipertensió arterial (140/90)

Malalties del cor

Diabetes mellitus

Colesterol(dislipemies)

Habit nocius i altres factors de risc: tabaquisme, consum excessiu d’alcohol, obesitat, sedentarisme.

\n5. Com és duu a terme la prevenció primaria?

La prevenció primària és aquella que les seves accions van destinades a disminuir la incidència.

La millor manera és amb el control i el tractament ( si es necessari) de les malalties i hàbits de vida.

Controlar factors de risc.

\n6.Quins són els símptomes?

Perdua de força

Trastorn de la sensiblitat

Perdua sobtada de visió

Alteració sobtada de la parla

Mal de cap d’indici sobtat

Vertigen intens, desequilibri, incapacitat per caminar.

\n7. Com és du a terme la prevenció secundaria?

L’objectiu d’aquest en l’ictus es disminuir la prevalença en pacients que han presentat algun esdevenmiment.

Cal seguir la medicació i corregir els factors de risc.

\n8. Rehabilitació

És una part important del tractament.

És pot iniciar els primers dies d’ingres hospitalari, però cal que el pacient abans tingues una vida autosuficient.

S’encarrega de diverses àrees com els problemes motors, llenguatge,del equilibiri o percepció.

\n9. Objectius del pla de salut

Reduir la incidència d’ictus.

Millorar l’accessiblitat de la població a l’atenció urgent.

D’aquí a l’any 2010 cal reduir la mortalitat per accident vascular cerebral en un 15%.

D’aquí l’any 2010 augmentar un 50% la proporció de persones amb hipercolesterolemia i amb HTA ben controlades.

\n10. Actuació i projecte 12.\n10.1 Analisi sobre l’atenció a l’ictus

Justificació: millorar els recursos actuals, proposar noves actuacions i inversions per millorar l’accessibilitat al servei sanitari.

Objectiu: Analisi territorial i iniciar mesures d’actuacions.

Projecte: Analitzar la situació de l’atenció a l’ictus i implementar mesures d’actuació.

Actuacions: Analisi, Creació, Definició, Entrevistes, creació de diferents grups de treball i seguiment.

\n10.2 Atenció urgent a l’ictus

Justificació: millorar l’atenció en fase aguda i hiperaguda.

Objectius: Millorar l’atenció urgent a l’ictus.

Projecte: Desplegament de l’atenció hiperaguda a Catalunya(codi ictus) per aconseguir un trasllat ràpid a l’hospital.

Actuacions: Ampliar centres de referència en la fase hiperaguda i el sistema d’emergencies mediques.

\n11. Com és l’atenció actual a Catalunya? 15.\n11. Com és l’atenció actual a Catalunya?

Tot i que els canvis realitzats és té que millorar.

L’atenció del ictus durant la fase aguda ha de ser atés per un neuòleg.

Hi ha pocs equips d’ictus i poques unitats, no s’atenen a la mateixa superficie

\n

11.1 Com s’ha d’organitzar l’atenció?

Atenció organitzada i especialitzada poden donar resposta a les necessitats de cada pacient.

11.2 Pacients aguts:

Ha de ser atès en els hospitals on pugui ser atès correctament.

11.3 Equips d’ictus:

Nivel bàsic d’atenció durant la fase aguda i subaguda, format per un grup movil interdisciplinari.Nombre de professionals que integra l’equip és diferent segons el grau.

\n

11.4 Les unitats d’ictus

D’estaquen l’eficacia i el seu benefici a la supervivencia, la independencia i el retorn al domicili.

11.5 Rehabilitació

Distribuits en diferents nivells asistencials, hospital d’aguts, centres monografics, centres sociosanitaris, rehabilitació ambulatoria i domiciliària

\n12. Taules 19.\nEducació sanitaria Recomendado\nGrip guia de vacunacio 2011 udmficgirona\nHipertensió arterial 1


Un 'hacker' penja a internet fotografies íntimes d'actrius famoses\nEntre les afectades hi ha Jennifer Lawrence, Ariana Grande, Kate Upton, Mary Elizabeth Winstead i Victoria Justice\n2 min. Barcelona 01/09/2014 14:53\n651x366 Jennifer Lawrence, de 24 anys, afectada per una filtració de fotos íntimes Jennifer Lawrence, de 24 anys, afectada per una filtració de fotos íntimes\nUna error de seguretat en el sistema d'emmagatzematge de dades iCloud d'Apple hauria servit a un 'hacker' encara no identificat per accedir als arxius personals de diverses actrius famoses, entre les quals hi ha l'oscaritzada Jennifer Lawrence. El 'hacker' hauria accedit als seus arxius personals per apropar-se'n i publicar a internet fotos de les afectades despullades i en situacions íntimes.\nA banda de Lawrence, de 24 anys, les altres afectades també són conegudes arreu del món. A la llista hi ha cares de Hollywood com Ariana Grande, Kate Upton, Krysten Ritter, Mary Elizabeth Winstead, Yvonne Strahovski o Victoria Justice –la llista podria ser de fins a cent famoses–, que han vist com les seves imatges més personals apareixien en un fòrum d'internet anomenat 4Chan.\n"Un repulsiu esforç"\nMentre la policia es troba investigant els fets per intentar trobar l'autor de l'atac als iClouds d'aquestes famoses, algunes d'elles ja han sortit en defensa pròpia: "Els que estan veient aquestes fotos fetes amb el meu marit fa molts anys en la privacitat de la meva llar, espero que se sentin molt bé amb si mateixos. Aquestes imatges van ser eliminades fa molt de temps, no puc imaginar el repulsiu esforç que han hagut d'invertir per fer això. Ho lamento per totes les afectades", ha dit a Twitter Mary Elizabeth Winstead. Per part de Lawrence, només se sap que els seus assessors legals ja han advertit que denunciaran tots aquells que publiquin fotos de l'actriu despullada, cosa que ella considera una "flagrant violació de la privacitat", segons publica TMZ.\nLa més afectada\nEls problemes per a totes aquestes famoses, però, no acaba aquí. Segons informa Buzzfeed, el 'hacker' hauria amenaçat dient que té més fotos –una seixantena– i vídeos explícits de Lawrence. Ella, a diferència d'algunes de les altres suposadament protagonistes de les imatges, no ha pogut aparèixer públicament per negar que sigui ella la que apareix a les imatges. Una cosa que sí que ha fet, per exemple, Victoria Justice, que a Twitter ha explicat que no és ella la jove de les fotos que se li atribueixen i que les fotos " són falses".\nEn un cas anterior, del 2012, un 'hacker' ja va fer el mateix, afectant llavors a famoses de la talla de Scarlett Johansson o Mila Kunis. Va ser condemnat a deu anys de presó.\nUna eina per a policies hauria servit per robar les fotos íntimes d'actrius famoses


L’ENIGMA DEL MNAC – Miquel Bleach, Escola Tàndem – Art & Cultura i escola VTS\nL’alumnat de 4t dins del nostre projecte del videojocs, hem visitat el MNAC i hem sigut els protagonistes del nostre videojoc.\nEn lloc d’un suport digital, hem entrat al museu com si fos el nostre espai virtual per a realitzar diferents reptes. Ens hem convertit en detectius per a descobrir qui havia estat el lladre d’una pàgina d’un antic manuscrit.\nMentre investigàvem, hem gaudit de veure els murals de les parets del romànic on hi havia diferents animals ben curiosos.\nNo us direm ni qui ha estat el lladre, ni on està amagada la pàgina del valuós manuscrit del segle Xll. Si ho voleu descobrir haureu d’anar al MNAC!


El conseller de Salut inaugura el CAP Molí Nou de Sant Boi de Llobregat\nEl nou CAP dóna servei a una població de referència d’unes 14.000 persones, corresponents a l’Àrea Bàsica de Salut (ABS) Molí Nou | Sant Boi de Llobregat 2\nEl conseller de Salut, Antoni Comín, va inaugurar ahir a la tarda el nou Centre d’Atenció Primària (CAP) Molí Nou, a Sant Boi de Llobregat, que substitueix l’antic CAP del mateix nom. En la seva intervenció, el conseller va reiterar que, per Salut, la primària és “el centre de totes les polítiques” i va recordar que un dels grans projectes d'aquest mandat és un pla estratègic de la reforma de l'atenció primària, que s'està treballant amb els professionals i que li donarà millors condicions de treball. “A la primària li calen millors equips, recuperar salaris, tenir nous edificis, però sobretot se l'ha d'apoderar i donar més capacitat de resolució”, ha indicat Comín.\n“Res del que li volem fer a la primària”, va continuar el conseller, “ho podrem fer, però, en un entresòl de 600 metres”,fent referència a que “aquí hem passat d’un entresòl de 600 metres quadrats al millor CAP de l'àrea de Barcelona”. El nou CAP dona servei a una població de referència d’unes 14.000 persones, corresponents a l’Àrea Bàsica de Salut (ABS) Molí Nou | Sant Boi de Llobregat 2. El territori de referència comprèn alguns barris de Sant Boi de Llobregat (Ciutat Cooperativa-Molí Nou, Parc de Marianao, nucli de Can Carreres, Camí del Llor i alguns carrers del districte 2) i l’àmbit territorial del municipi de Santa Coloma de Cervelló (tret del barri de Sant Roc) i La Colònia Güell.\nAl nou CAP Molí Nou es presta atenció de medicina de família, infermeria, pediatria, odontologia, activitats preventives i comunitàries (vacunacions, educació sanitària, consells de salut...), atenció i seguiment de les malalties agudes i cròniques, atenció domiciliària, atenció odontològica, i tots els tràmits i les gestions derivades de l’assistència en el marc del sistema públic de salut, i per tant, accessible per a tota la ciutadania.\nEn concret, el nou CAP compta amb:\nÀrea de medicina general: amb 12 consultes destinades a l’atenció (6 per metge i 6 per DUI).\nÀrea de pediatria: amb 4 consultes (2 per pediatres i 2 per DUI)\nÀrea polivalent: 2 consultes.\nÀrea de tractaments i extraccions: amb 2 sales i un box polivalent.\nA més disposa d’una aula d’educació sanitària, una àrea d’atenció continuada (consulta, sala de tractament, boxes), una àrea administrativa i una àrea per a personal, entre altres.\n“El contingut ha d'anar lligat amb el continent. I com que tenim un contingut -el nostre sistema de salut- que és dels millors d'Europa, hem de dotar un continent que estigui a l'alçada”, va emfatitzar el conseller. Comín també ha aprofitat la visita per posar en relleu el fet que el centre recuperi ja la meitat del variable que havia perdut per fer substitucions i que l’altra meitat ho faci l’any que ve. “Estem fent tots els esforços perquè cal i perquè és la manera de mantenir el nostre sistema sanitari com un dels millors d'Europa”, va reiterar.\nRedacció / Fotos: Generaitat


NIENKE I LISA: de juny 2011\nEn tinc ganes quan la Nin vol que l'agafi, quan em voldria enfilar darrere d'ella, quan una piloteta rodola sota el sofà, quan veig algú que es pren una canyeta fresqueta en una terrassa. Però també sé que la trobaré a faltar, la panxa de pell tibant i fineta que les meves mans troben contínuament, els copets de la nena per recordar-me que hi és, l'amabilitat dels desconeguts, les manetes i les carones dels nens de la guarde que se m'acosten, em toquen la panxa i em pregunten: "Tens un bebè?".\nPer bé o per mal, és una cosa totalment fora del meu control, i ja no queda gaire.\nCara de concentració\nLa Nienke i la seva germaneta es portaran la mateixa diferència de temps que jo i la Sara. El naixement de la Sara és el primer record que tinc; en canvi, no me'n recordo gens de la panxa on va estar fins aleshores. Per això, i perquè fins ara la panxa havia estat més una font de molèsties per a la Nin que no pas una cosa interessant, últimament estem intentant fer-la una mica més memorable amb el joc de pintar-hi. Vaig comprar ceres de les de maquillatge que fan servir per pintar la cara dels nens per Carnestoltes i ens dediquem a fer dibuixos a la panxa. L'emoció de no haver de cenyir-se als "arbitraris" confins d'un full de paper és suficient perquè la Nienke estigui disposada a pintar-me la panxa sempre que l'hi proposo, i també ho proposa ella molt sovint. Així que tenim un joc nou, que també trobaré a faltar quan l'embaràs s'acabi. No ho sé, potser al final haurà durat massa poc.\nPublicat per Maria a 3:17 1 comentari:\nEtiquetes de comentaris: A casa, Dia a dia, Embaràs, Família\nPublicat per Maria a 3:37 1 comentari:\nAquí veieu el muntatge\nNo podia ser d'altra manera, ni nosaltres tampoc no ho havíem dubtat gens: la Nienke s'ho va passar bomba de càmping. Tant, que el dissabte, el primer matí que es va tornar a despertar al seu llit, ja vam tenir aquest diàleg:\n- Que està obert el cole?\n[veu esperançada:] - I el càmping?\nLa primera tarda que era fora de casa, va ploure molt. Això a les mares primerenques que acabem d'enviar la nostra nena de càmping per primer cop a la vida ens fa patir una mica, encara que he de dir que sempre vaig pensar que les educadores en saben més que jo, que no devia ser el primer cop que els plovia, i que ja devien tenir un pla B pensat. Tot i així, vaig anar a mirar el radar de meteo.cat i vaig veure que era un núvol intens però petit, i vaig enviar un sms d'ànims a la Montse, la directora de la llar d'infants. Al cap de poc em va arribar un missatget que em va acompanyar la resta de l'absència de la Nienke: "Gràcies. La teva nena està súper". I és que no podia ser d'altra manera: tenia tots els ingredients per passar-s'ho la mar de bé, i coneguent-la, devia estar aprofitant-los tots.\nQuan la vam anar a buscar el divendres ens va ensenyar la mar de feliç on havia dormit, on eren les dutxes, com s'anava a la platja... I les educadores ens van explicar que havia estat alegre tota l'estona (no havia volgut ni xumets ni bibes, ehem ehem, que potser és que a casa ens pren el pèl?), que a la mínima que es descuidaven ja s'havia descalçat i se la trobaven enfilant-se per aquí i per allà... Asilvestrada com és aquesta criatura, devia estar perfectament al seu ambient. Es veu que haurem de pujar més sovint a Prades!\nLa Nienke ens ensenya la seva tenda\nPublicat per Maria a 5:49 3 comentaris:\nLa Nin ja s'ha quedat moltes vegades a dormir a casa dels avis o dels tiets, però avui per primer cop es queda a dormir fora no perquè nosaltres tinguem alguna cosa a fer, sinó per una activitat seva. És el primer cop que ens deixa sols a casa. Concretament, està de càmping a Altafulla, passant-s'ho bomba i segur que pensant molt menys en nosaltres que nosaltres en ella! En dies així, els pares fem introspecció. Que la nena es fa gran, que la nostra vida ha canviat...\nPer això he pensat que avui penjaria unes quantes fotos que tinc d'escenes quotidianes sense nena, els petits rastres que deixa al jugar i que sempre que me'ls trobo fan que em pessigollegi una mica aquell tros de la panxa que hi ha entre el cor i l'estómac i que s'activa quan estàs enamorat o tens una filleta preciosa, i t'escampa per tot el cos una escalfor dolça que deu ser l'expressió física més indiscutible de la felicitat.\nAl passadís de casa, tot d'ossets amb un motllo de magdalena al nas.\nExplicació: "Tenien set i beuen aigua".\nLa Nienke, a les nou del matí i molt més desperta que els seus pares,\nva aparèixer pel nostre llit amb aquest magnífic "avió de Duplo".\nOssets al forn de la cuineta\nPublicat per Maria a 9:54 2 comentaris:\nEtiquetes de comentaris: A casa, Dia a dia, Història d'una nena, Melosa, Osset


1450 alumnes participen al concurs de comentaris sobre llibres - Escola Pia de Catalunya\nPàgina inicial/Educació, home_educacio/1450 alumnes participen al concurs de comentaris sobre llibres\nEl grup d’animació a la lectura organitza des de fa més de 10 anys un concurs de comentaris sobre llibres que proposa a través del projecte exploradors de llibres.\nAquest 2021 han participat 1450 alumnes i estem molt contents per tants i tants comentaris. Aquí teniu alguns dels autors i autores dels millors comentaris que organitzem cada any entre totes les Escoles Pies de Catalunya. Podeu llegir els seus comentaris aquí.\nEnguany, hem comptat amb l’ajuda de moltes llibreries d’arreu de Catalunya per fer arribar els premis, i els guanyadors i guanyadores han pogut triar el llibre que més els hi ha agradat per gaudir de la lectura aquest estiu.\nAquestes són algunes de les fotografies que ens han enviat per si voleu veure les cares de felicitat del nostre alumnat amb els seus llibres.\nSi teniu curiositat podeu veure tots els seus comentaris a la nostra web d’ http://elgoigdellegir.escolapia.cat/\nI si voleu tafanejar i gaudir de bons llibres per seguir aprenent de forma lúdica durant l’estiu, aquí teniu 10 preguntes que podreu respondre amb 30 llibres informatius\nComunicació EPC2021-06-28T11:13:43+02:00Educació, home_educacio|


Un mussol tot sol: CANÇONS DE SEGONA MÀ\nComençare pel principi...\n"cançons de segona mà"\n"Un mussol tot sol"\nCANÇONS DE SEGONA MÀ\nSenyores i senyor amb tots vostès l’espectacle...\n"CANÇONS DE SEGONA MÀ" On el sofert espectador podrà gaudir de tot un reguitzell cançons que jo anomeno "robades", o be trobades un bon dia i que a mi m’ha donat per anomenar: de segona mà.\nSón cançons d’altres autors i que molt humilment i així com de puntetes, m’he atrevit a cantar (ja em perdonaran algun dia, espero ). Hi trobareu de tot. Des de les que podem classificar de cançons "serioses", d’aquelles que arriben al cor i com el cor és una fibra sensible i les coses sovint provoquen reaccions ben diferents (plor, riure, ràbia, etc.) Les altres cançons potser son mes d’aquelles de anar per casa i que posades a dalt d'un escenari guanyen molt.\nCrec que es una bona excusa per compartir amb tots vosaltres aquest homenatge a les cançons que sempre m'han agradat i/o m'han acompanyat i que sense potser saber-ho han estat la banda sonora de la pel·lícula de la meva vida. Ah...! però la cosa no acaba aqui., que per acabar-ho d’adobar i com soc xerraire de mena entre cançó i cançó...m’agrada explicar coses fins hi tot divertides.\n"CANÇONS DE SEGONA MÀ" va ser estrenat a l’abril de 2006. I ha viatjat per part de la geografia catalana i part de l’estranger. Es aconsellable per un públic adult. Encara que la canalla d’avui dia no s’espanta per res si dius quatre paraulotes.\nPublicat per Mon a 7:08\nl'invisible , Cia. de titelles\nCatàleg Diputació de Tarragona\nJoan Reverté web\nContractació / Informació:\naltres llocs que visito:


[VÍDEO] 60 centres educatius de les Balears elaboren reportatges per a la campanya '25N, aquí i allà'\nJa són 60 els centres adherits a la campanya '25N, aquí i allà' contra les violències masclistes, de Feminisme a l'escola, una sèrie de reportatges elaborats per alumnat dels diferents centres de les Balears on s'expliquen les activitats que s'estan duent a terme a les escoles per al foment de la igualtat i la prevenció de les violències masclistes.\nLa proposta '25N, aquí i allà' té la intenció de mostrar la necessitat d'acabar amb les violències masclistes que pateixen les dones pel fet de ser dones aquí, a les Illes, i vincular-les amb les violències que pateixen les dones d'arreu del món (allà). Per això, a l'estil de noticiari, al llarg de la darrera setmana i també durant la següent, s'han anat presentant cada dia a les xarxes de Feminisme a l'escola les diferents activitats fetes als centres educatius per a treballar per la seva erradicació.\nFeminisme a l'escola agrupa coeducadores dels centres educatius de les Balears i té una llarga trajectòria treballant per la igualtat. Després de les campanyes inicials, on es penjaven llaçades liles a les façanes dels centres educatius, varen elaborar el 25N del 2019 una exposició fotogràfica per a visibilitzar les diferents violències masclistes i el 25N del 2020 la campanya #RompLaCadena per a reflexionar sobre com eliminar-les. Ara, el 2021, dins la proposta '25N, aquí i allà', són ja 47 els reportatges llençats i al llarg d'aquest mes de novembre la resta seran publicats a Instagram i Facebook.


La maledicció de l’Europeu de waterpolo | Fosbury\nFosbury » Fosbudiary » La maledicció de l’Europeu de waterpolo\nLa selecció espanyola de waterpolo masculí torna a caure prematurament en el seu torneig maleït. Mai Espanya ha guanyat un Europeu.\nEn el marc de la bonança que l’esport nacional ha viscut els darrers anys, sempre cal tenir presents aquells qui van ser-ne referent. Si parlem d’esports d’equip, indubtablement hem de recordar els grans moments que ens va fer viure la selecció de waterpolo masculí.\nMolts recordaran la tensa final amb Itàlia en els Jocs de Barcelona, en la qual els transalpins es van imposar a la pròrroga per un ajustat 9-8, o la redempció quatre anys més tard amb l’or a Atlanta. Aquella generació d’or també va disputar fins a quatre finals seguides dels Mundials (plata el 91 i el 94, or el 98 i el 01).\nPerò a aquella generació, sempre li va quedar una pedra a la sabata: els Europeus. De les 18 edicions que se n’han disputat fins ara, Espanya només ha jugat una final; a Atenes el 1991 (i la va perdre). Dues medalles de bronze, els anys 93 i 06 són els altres millors resultats.\nEntendre el perquè d’aquesta maledicció no és fàcil. Si bé és cert que els equips de l’anomenada classe mitjana europea poden ser millors que la classe mitjana mundial (això pot fer que, per equilibris regionals, un europeu s’acabi enfrontant a un americà o asiàtic de fluix nivell a uns quarts de final d’un Mundial o d’uns Jocs), al cap i a la fi els equips de nivell no deixen de ser pràcticament els mateixos.\nLa il·lusió sèrbia\nAquest nou mil·lenni que gaudim des de fa ja 16 anys ha estat i és una època de més obscurs que clars per al waterpolo nacional. Sobretot si ens centrem en l’època més recent: després dels bronzes als Europeus de Sèrbia el 2006 i el Mundial de Melbourne el 2007, el balanç de resultats és francament pobre. En aquests nou anys, s’han disputat tres Jocs Olímpics, tres Mundials i fins a cinc Europeus. Un total d’onze competicions: cap semifinal; cap medalla.\nEspanya fa anys que topa amb la frontera dels quarts de final, i en conseqüència, el seu resultat final navega sempre entre el cinquè i el vuitè lloc. Semblava que amb la no-classificació per als Mundials de Kazan del passat estiu, s’havia tocat fons.\nTornar a començar: el següent repte eren els Europeus de Sèrbia de gener del 2016. 10 anys després d’aquell bronze, una oportunitat perfecte per a tornar a assaborir la glòria, més important si cap tenint en compte que estem en any olímpic.\nLa primera fase d’aquest Europeu donava marge per a l’esperança. El duel pel primer lloc entre Montenegro i Espanya va acabar amb empat a vuit, tot i que els de Gabi Hernández van portar el domini durant gran part del partit. Els bons resultats contra les dèbils Holanda i Eslovàquia catapultaven els ibèrics cap al primer lloc del grup; una posició que assegurava uns encreuaments a vuitens i quarts a priori més assequibles.\nAls vuitens, Espanya va escombrar la debutant Malta com ja era previsible (14-3). Arribava l’hora de la veritat: quarts de final, la oportunitat per traspassar la frontera; per a no lluitar un altre cop per ser cinquens. El rival era una Grècia vinguda a menys, una Grècia que només havia pogut guanyar un dels tres partits de la fase inicial.\nPerò caldrà esperar a una nova cita. La maledicció dels Europeus segueix i Espanya va caure per un contundent 2-6 davant els hel·lens.\nEl camí als Jocs\nEls Europeus de Belgrad donen una plaça per als Jocs Olímpics. Element molt i molt gustós, més si tenim en compte que Sèrbia com a guanyador de la Lliga Mundial, i Croàcia i Grècia com a or i plata dels Mundials de Kazan, ja estan classificades. És a dir, existia i existeix la possibilitat que el quart classificat obtingui aquest bitllet per als Jocs Olímpics.\n30/10/2011 Blai Mallarach\nNo serà doncs el cas d’Espanya, que com a mínim si s’ha classificat per al pre-olímpic de Florència (4-10 d’abril). 12 equips per a 3 places. De moment la participació assegurada per a Espanya, Rússia, Canadà, Argentina, Mèxic, Xina i Kazakhstan. En falten 3 europeus més, un oceànic i un africà. Els de Gabi Hernández doncs, en són clars favorits.\nD’aquí a dos anys, el combinat espanyol tindrà una nova oportunitat per trencar la maledicció dels Europeus. I ho farà a casa, a Barcelona, on tindran lloc els propers Campionats d’Europa de Waterpolo (masculí i femení).


L'Espanyol mesurarà el seu creixement davant el Celta després de vèncer al Sadar - Regió7 :: El Diari de la Catalunya Central\nL'Espanyol mesurarà el seu creixement davant el Celta després de vèncer al Sadar\nefe barcelona/vigo 25.09.2016 | 00:00\nL'Espanyol arriba al partit contra el Celta amb la moral pels núvols després d'aconseguir la primera victòria del curs contra l'Osasuna, i confia certificar el seu creixement davant de la seva afició, que espera allargar la bona dinàmica a casa.\nEl triomf ha dissipat els fantasmes de l'inici de Lliga de l'equip de Quique Sánchez Flores. El tècnic insistirà en la seva idea de joc, que millora jornada a jornada. L'entrenador continua sense poder disposar de l'extrem argentí Pablo Piatti, amb un trencament muscular al soli. Respecte a l'anterior convocatòria de Lliga, cauen el central argentí Demichelis i el davanter Álvaro Vázquez, exclusivament per decisió tècnica, mentre que les novetats són els laterals esquerres Rubén Duarte i Aarón, amb fitxa del filial però habitual a la primera plantilla, però tot apunta que seguirà amb el mateix onze de les passades jornades.\nEls precedents entre els dos conjunts, al feu blanc-i-blau, són molt favorables per a l'amfitrió. En les sis últimes visites del Celta els resultats per al bloc català són de cinc victòries i un empat. El Celta de Vigo visitarà l'Espanyol amb l'objectiu de ratificar la victòria aconseguida dimecres passat davant de l'Sporting, la primera de la temporada per a l'equip dirigit per Berizzo, que buscarà a més posar fi al malefici de Cornellà-el Prat, on fins ara no ha guanyat mai. El triomf obtingut davant de l'Sporting ha tingut un important efecte balsàmic tant per a la plantilla com per a un sector de celtisme, que ja començava a dubtar del rendiment d'un equip que segueix acusant en excés la marxa de Nolito i la lesió del xilè Fabián Orellana. El Celta encara davant l'Espanyol el seu quart partit en dotze dies, encara que el tècnic argentí no farà en aquesta ocasió gaires canvis en la seva alineació, ja que, a més de l'entrada de Marcelo Díaz per Hernández, només s'espera la tornada de Jonny a la defensa, de la qual cauria el capità Hugo Mallo. El dubte, per tant, és saber si Jonny, titular indiscutible, jugarà en el lateral esquerre o en el dret.


CÒRRER, ÉS SALUDABLE PER LES NOSTRES ARTICULACIONS? - Mutualitat Catalana de Futbolistes\nPublicada el 14 octubre, 2021 14 octubre, 2021 per MCF\nL’esport i exercici físic en general són beneficiosos per a la salut segons l’Organització Mundial de la Salut (OMS). Això no obstant, existeixen matisos que han de tenir-se en compte perquè ha de ser una activitat beneficiosa per la salut no es converteixi en perjudicial. Per regla general, córrer és una activitat molt saludable, però és a la vegada exigent per les articulacions i el sistema cardiovascular no entrenat. Tanmateix, és una activitat intensa que requereix una bona hidratació si es practica en ambients calorosos.\nQuè beneficis puc esperar si començo a córrer?\nEls beneficis que podem esperar de la cursa són múltiples: millora de l’estat anímic, la resistència cardiovascular i respiratòria, el metabolisme, en especial per problemes amb colesterol i sucre, i millora de l’aparell locomotor.\nI pels meus ossos, músculs i articulacions?\nEn el moment en el qual sotmetem el nostre cos a càrregues de treball, bé amb peses, autocàrregues o curses-salts la massa òssia i muscular augmenten. A més, el cartílag també es fa més gruix en resposta a la càrrega. Al contrari, el sedentarisme provoca atròfia de tots aquests teixits.\nEn córrer, els nostres ossos, músculs i cartílags es fan més forts.\nDe fet, aquesta és la situació que s’observa en astronautes sotmesos a llargs períodes d’antigravetat. Per això, els ossos, músculs i cartílags requeresquen ser estimulats amb sobrecàrregues per poder mantenir el seu equilibri entre producció i degradació de les proteïnes i molècules en general que les componen.\nCórrer és una activitat saludable per a tothom?\nQuan correm en definitiva el que estem fent són petits salts i cada vegada que recolzem el peu a cadascú d’aquests salts, el terra genera una força de reacció sobre el nostre cos. Per tant, al córrer les articulacions pateixen una considerable sobrecàrrega. Per això, hem de realitzar un entrenament progressiu per les nostres articulacions si el nostra cos no està acostumat a córrer. Córrer és una activitat a priori beneficiosa per a les nostres articulacions, però si tem sobrepès o obesitat és preferible primer començar a perdre pes amb dieta i exercicis sense impacte amb piscina, bicicleta, el·líptica o peses suaus.\nUna vegada hem perdut pes i guanyat massa muscular, córrer serà una activitat més saludable per les nostres articulacions.\nA més, en qualsevol situació en la qual tinguem una massa muscular pobre o desentrenada en les extremitats inferiors, sempre és recomanable primer començar per musculació de cames sense realitzar excessiu impacte. Això és perquè el múscul amorteix energia produïda amb l’impacte de la cursa o els salts i per tant, amb bona musculatura el cartílag pateix clarament menys.\nEn quines situacions no recomanaria començar per córrer com activitat principal?\nNo començaria per la cursa com activitat física principal en casos d’edat avançada amb atròfia important de les cames per sedentarisme o falta d’entrenament, sobrepès o obesitat, historial de lesions especialment de cartílag en articulacions de càrrega (turmells, genolls o malucs), problemes d’alineació de les cames (cames corbes) o en cas de persones que ja presenten altes càrregues en el seu treball (treballadors de la construcció o que aixequin peses o corrin i saltin freqüentment).\nTinc sobrepès u obesitat, però no puc perdre pes perquè em fan mal les articulacions, que faig?\nNo es pot començar la casa per la teulada. Habitualment les articulacions fan mal pel mateix sobrepès o obesitat. El més important és començar a perdre pes perquè amb això segurament millorarà el dolor i el múscul tindrà via lliure per créixer. Per això, el millor és posar-se en mans d’un especialista dietista per baixar de pes. En general es recomana que s’afegeixi exercicis físics a la dieta, ja que és més eficaç i saludable. Però, la cursa no és l’activitat inicial més adequada perquè implica altres càrregues per les articulacions, especialment si encara no s’ha baixat de pes. Per tant, la progressió més adequada és una vegada s’inicia la dieta, s’afegeixin activitats físiques de baix impacte com nadar, bicicleta, el·líptica i peses suaus.\nA mesura que vagi baixant de pes i augmentant la massa muscular, podrà anar-se introduint la cursa de manera progressiva. Per regla general, mai començarem per més de 120-15 minuts al dia de cursa una vegada millorat el pes i múscul, i sempre progressant a poc a poc.\nPot existir una relació entre la quantitat i intensitat de la cursa i el risc d’artrosi?\nEls factors de risc més importants per l’artrosi són l’edat, aspectes genètics, sobrepès i obesitat, lesions articulars prèvies, activitat laboral amb altes càrregues o esports d’impacte practicats durant molt de temps a un alt nivell.\nTANT EL SEDENTARISME COM L’ESPORT INTENS D’ALT NIVELL PRACTICAT DURANT MOLTS ANYS PODEN CAUSAR ARTROSI.\nL’ideal és allunyar-se dels extrems, és a dir, ni ser sedentari ni realitzar una activitat física massa intensa (com implicaria la cursa o salts) durant un període llarg de temps\nQuin tipus de calçat i en quina superfície seria més recomanable córrer?\nAquesta és una pregunta important. Com més amortiment s’aconsegueixi amb elements intrínsecs (calçat i superfície de contacte) i intrínsecs (músculs), menys impacte rebrà el cartílag. Per tant, és recomanable un calçat esportiu adequat, en general sabatilles amb cambra d’aire o gel (i a poder ser doble) i realitzar la cursa en superfícies més toves com gespa o sorra. Córrer a la platja és correcte sempre i quan la platja sigui completament plana.\nEn quins casos recomanaria un estudi de marxa o trepitjada?\nProbablement un adequat estudi de la trepitjada és recomanable en qualsevol persona que pretengui iniciar la cursa amb objectiu de convertir-se en la seva principal activitat física. Això seria especialment important en cas d’antecedents pedològics (plantilles), desalineacions de les cames o problemes de marxa o cursa prèvia. És probable que un adequat estudi de la marxa/trepitjada permeti identificar paràmetres potencialment patològics si no es corregeixen.\nInstitut Cugat/Mutualitat Catalana de Futbolistes


Consells territorials – Vinaròs Participa\nConcurs Instagram #femvinaròs\nInscripció i Objectius\nRESULTAT RECOLLIDA D’AVALS PROPOSTES 2017 – 2018\nEls pressupostos participatius. Què són?\nResultats finals pressupostos participatius 2016-2017\nValoració Festes 2016\nPla Estratègic i de Màrqueting Turístic de Vinaròs\nVinaròs Participa > Consells territorials\nDefinició dels consells territorials.\nSón òrgans de participació ciutadana de caràcter consultiu, dels quals es dota l’ajuntament de Vinaròs, per assessorar-se i rebre opinions i propostes de la ciutadania respecte al funcionament del barri o zona i del municipi en general, com instrument per a propiciar i fomentar la participació ciutadana. Els consells territorials tenen la finalitat de promoure i canalitzar una reflexió conjunta de les entitats i de la ciutadania entorn dels diferents temes que afecten la vida quotidiana del seu barri o territori, fent així possible una major corresponsabilització dels ciutadans i ciutadanes en els afers públics de la ciutat de Vinaròs.\nComposició dels consells territorials.\nEls consells territorials tindran una triple representació: política, d’entitats i de persones a títol individual.\nTots els consells seran presidits per un regidor o regidora delegats per l’alcalde/essa.\nLa incorporació com a membre del consell serà, en tot cas, voluntària.\nEls veïns i veïnes del districte poden participar en els Consells Territorials, amb veu però sense vot.\nFuncions dels Consells de barri.\nEn termes generals, les funcions bàsiques dels consells de barri són dues: d’una banda, permetre el diàleg entre l’Ajuntament, les entitats i els veïns sobre els diferents temes de la vida quotidiana del territori en concret de què es tracta, i de l’altra, prendre consciència de les problemàtiques generals del barri i de la ciutat evitant tenir visions limitades o corporatives de Vinaròs.\na) Recollir valoracions o propostes dels veïns i veïnes o de les entitats, relatives al funcionament dels serveis municipals o a les actuacions municipals en l’àmbit del consell: mobilitat de persones i vehicles, neteja viària, manteniment dels espais urbans, seguretat…\nb) Recollir i traslladar les peticions dels veïns i veïnes o de les entitats a la corporació, peticions relatives a les necessitats del territori i dels seus habitants.\nc) Informar preceptivament en els casos següents:\nEn temes transcendentals per a la planificació i gestió el territori de què es tracte (ordenació urbanística, projectes d’equipaments,…)\nEn pressupostos anuals de la ciutat.\nd) Proposar al govern municipal la inclusió en l’agenda política dels assumptes que considere convenients d’intervenir-hi.\nRelació dels consells territorials.\n– Atenent criteris d’estructura urbana, representativitat i operativitat, es limita a quatre el nombre de les assemblees territorials que es creen a Vinaròs:\nEl consell territorial Centre: Comprèn tota la part de la ciutat situada entre el Riu Servol, al nord, i les Avingudes Febrer de la Torre, Pius XII i Joan XXIII, al sud.\nEl consell territorial de la Zona Nord: Comprèn tota la part de la ciutat situada entre els rius Servol i Sénia.\nEl consell territorial de la Zona Sud: Comprèn, tota la part de la ciutat situada al sud de les Avingudes Febrer de la Torre, Pius XII i Joan XXIII.\nEl consell territorial de la Zona Est: Comprèn tota la part de la ciutat situada al Est de la carretera nacional, tots els habitatges a la falda i al puig de l’Ermita.\nEstàs interessat en formar part del Consell del teu Barri?\nPosa’t en contacte i obtén més informació a participa@vinaros.es\nAjuntament de Vinaròs - Pl. Parroquial 12 / Tel. +34 964 40 77 00


Berga adequa els vorals del camí del polígon a la carretera de Sant Llorenç - Regió7 :: El Diari de la Catalunya Central\nBerga adequa els vorals del camí del polígon a la carretera de Sant Llorenç\nL'Ajuntament de Berga comença avui, dimecres, els treballs d'arranjament de la xarxa de recollida de pluvials del camí que va des del polígon industrial de la Valldan fins a la carretera BV-4241, de Berga a Sant Llorenç de Morunys, segons han informat fonts del consistori de la ciutat.\nLes mateixes fonts han explicat que obres consistiran «a formigonar els vorals del camí per tal de millorar la recollida d'aigües pluvials dels seus laterals. Això també permetrà augmentar la seguretat dels vehicles que circulen per aquest tram, ja que el voral de nova construcció serà practicable ja que s'amplia la superfície disponible per a la circulació».\nEls treballs de l'adequació dels vorals tenen una durada prevista de quinze dies i durant aquest període de temps la circulació de vehicles romandrà interrompuda i no es permetrà el trànsit, des de les 8 del matí fins a les 7 de la tarda, en horari i dies laborables segons les fonts esmentades.\nLes obres tenen un pressupost d´execució de 47.763,93 euros i l'empresa encarregada de realitzar els treballs és Caopsa, S.L.


Ajuntament de Badia del Vallès - El Consell dels Infants implanta la campanya de civisme que han dissenyat\nEl Consell dels Infants implanta la campanya de civisme que han dissenyat\nEl Consell dels Infants de Badia va portar a terme divendres 23 de febrer l'acció cívica que havien dissenyat el curs passat, una campanya de civisme que era el primer encàrrec que havien rebut de mans de l'equip de Govern. Aquesta iniciativa s'engloba dins de les actuacions per al foment del civisme que formaran part de la nova ordenança municipal de convivència i civisme que està finalitzant l'Ajuntament.\nPer dissenyar la campanya de civisme, els infants es van organitzar en comissions per analitzar de quina manera conscienciar la població per evitar actituds incíviques com els cotxes mal estacionats, els excrements dels gossos al carrer i les distraccions al volant a causa de l'ús del mòbil.\nPel que fa als cotxes mal estacionats, els integrants del Consell dels Infants van crear multes cíviques que deixaven als parabrises dels cotxes infractors i que avisaven que aquests comportaments posen en perill la seguretat de la circulació. En el cas dels excrements de gossos, van dissenyar unes plantilles per pintar a la via pública, amb esprai no permanent, missatges de conscienciació per als propietaris dels animals domèstics. Per no fer servir el mòbil conduint, van proposar ambientadors de cotxe on apareix un missatge alertant del perill de no concentrar l'atenció en la conducció.\nEn el procés de creació de la campanya van comptar amb la col·laboració de l'alcaldessa, Eva Menor, i dels regidors Iván Sanz, Antonio Rodríguez i Josep Martínez. Un cop creats els materials, el passat divendres, 23 de febrer, els infants van aplicar la campanya que havien dissenyat ells mateixos. Va ser una tarda plena d'emocions a la qual van assistir integrants de l'anterior Consell dels Infants, que aquest any ja fan 1r d'ESO i que havien participat en el disseny de la campanya.\nPublicat el 05.03.2018


Fundació Roure | Fundació Roure i els famosos\nFundació Roure i els famosos\n13 Jun Fundació Roure i els famosos\nPosted at 16:08h in Sense categoria\tby\tAlicia\nA la Fundació Roure no passem desapercebuts, i és que diverses celebritats i personatges famosos han visitat la nostra Botiga Solidària en cerca del seu tresor particular. Llegeix a continuació l’entrevista a la Silvia, responsable d’aparadorisme i magatzems, que ens explica històries curioses que passen a la nostra Botiga Solidària.\nQuin és el tipus de persones que venen a la Botiga Solidària?\nMira, hi ve tot tipus de gent. La majoria és gent del barri, i en aquest barri hi ha tot tipus de gent, ja que s’ha convertit en un barri multicultural; gent que treballa al barri, turistes, immigrants, estudiants… És una botiga molt atractiva per a qualsevol persona.\nQuin és el personatge més peculiar que ha arribat a la botiga?\nUn cop va venir una escultura vivent de les Rambles, vestida tal qual, tota de blanc, que havia baixat del seu pedestal i venia a comprar coses a la Botiga. Es va quedar una camisa, unes figures de vidre… i es va passar una bona estona mirant tot el que teníem. Perquè la Botiga ja ho té això, t’hi pots passar hores de tria i remena.\nQuina és la cosa més estranya que us han demanat?\nDoncs mira, aquí la gent no demana, la gent ve a mirar. Sí que hi ha hagut peces molt estranyes, exprimidors vells, uns colomets petits de plàstic que es venen moltíssim. I quin tipus de gent ho compra? Gent de tot tipus, gent jove, mares, artistes.\nUna vegada va venir un poeta i periodista colombià que es volia quedar tot el que tenia a veure amb el cafè: jocs de cafè, cafeteres antigues… i estava molt preocupat per com ho portaria al seu país. Havia guanyat recentment un premi, i estava implicat en política. Va ser molt simpàtic i amable, però es va deixar de pagar un dels objectes. I com que ens va deixar la seva targeta, li vam enviar un e-mail per reclamar-li-ho, i sí, sí, va tornar i ens ho va pagar! I, a més, a més, va aprofitar l’ocasió per quedar-se un munt de camises, samarretes, no t’ho pots arribar a imaginar! Era un comprador compulsiu de la botiga!\nUna altra vegada, va venir un noi molt ben plantat que es va comprar un conjunt, una camisa, una armilla i una americana, que li quedaven com un guant. A l’hora de pagar, es va adonar que no portava efectiu! Resulta que aquest noi era mag, i per pagar la roba, va sortir a la plaça a fer uns quants trucs de màgia i amb la propina que va guanyar va poder pagar el conjunt!\nQuins altres personatges famosos o coneguts han passat per la botiga?\nA mi un dels personatges que em va cridar més l’atenció va ser Quico Pi de la Serra. Va venir per fer-se la vora del pantaló! El vaig veure, i em vaig quedar molt sorpresa, i li vaig preguntar pel nom. Ell em va contestar “Pi de la Serra”, i jo li vaig preguntar tota sorpresa: “Quico Pi de la Serra!?”, i em va dir que sí. De l’emoció no vaig poder contestar i vaig pujar corrents a buscar el seu encàrrec.\nDesprés ens va preguntar per llibres infantils, per venir a passar una tarda amb la seva neta escollint llibres.\nTambé han vingut altres famosos, però veient-los fora context costa més reconèixer-los; alguna vegada ha vingut el Joel Joan, el Julio Manrique…\nQuè és el que acostumen a comprar, o què venen a buscar a la botiga?\nCadascú compra la seva història, hi ha qui compra llibres, d’altres compren vaixella, coses pintoresques, algun tipus de cristalleria, alguna pintura, coses que els semblen boniques. I, per suposat, molta roba!\nSi poguessis fer la carta als reis, quin famós t’agradaria que visités la botiga?\nNo ho sé… que vingués Miquel Barceló, pel tema de pintura, per ensenyar-li els quadres que tenim! Que vingués el de Zara perquè veiés com es reutilitza la seva roba… L’Ada Colau per ensenyar-li la robeta de nadó que tenim…, Mario Vargas Llosa.\nQuin producte recomanaria a cadascun d’aquests personatges.\nPilar Rahola: un barret o una lligadura, ben exuberant.\nCarles Puigdemont: li oferiria un CD de salsa, perquè s’animi!\nLluís Llach: al Lluís Llach només me’l podria mirar, no el podria atendre.\nJudit Mascó: una peça de roba perquè la pugui lluir, un fulard ben maco!


balasts electrònics - Ballasts HPS-MH - il·luminació hortícola : 39 produits - Culture Indoor\n> il·luminació hortícola>Ballasts HPS-MH>balasts electrònics\nCultura coberta ofereix la més àmplia selecció dels balasts electrònics entre les marques de major venda a Europa: Lumatek , Gavita , SuperLumens , Nanolux , DigiLight ...\nDisponible 150 W a 1000 W i a preus de descompte !!!!\nAJUSTAR UN ALES - BALASTO electrònic, DIGITAL 600-750W...\nEl llast perfectament adaptat a la reflector HELLION Ajustar A les Ales.\nCaracterístiques tècniques : Voltatge d'entrada: 208V / 240V / 277V D'entrada freqüència: 50 / 60Hz Actual 750W: 208V / 3.75 UN 240V / 3.25 UN 277V / 2.82 HA Potència de sortida: 750W / 600W / 450W Sortida freqüència: > 80KHz L'encesa el voltatge:\nGSE - Balasto electrònic regulable 600W v2.0 , HPS,MH\nElectrònica Llast per HPS i MH 600W, 400W, 250W marca GSE.\nElectrònica Llast per HPS i MH 600W, 400W, 250W Característiques: Llums per a HPS & Mh, 250W, 400W, 600W Overdrive + 10% de la potència de sortida La tecnologia soft començar amb baixos actual protecció calenta llum Unitat de control Refredament De Protecció D'alta eficiència energètica >0.9 Pantalla LED mode d'espera IP64 a prova d'aigua Fins a 3 anys de garantia Fabricat a Europa El balasto electrònic GSE és compatible amb qualsevol tipus de MH làmpades o HPS de 250 a 600W. Un metall...\nGavita - electrònica Llast Digistar 600 e-sèrie 230V UE\nDigistar 600 e-sèrie 230V UE és un balasto electrònic a controlador Gavita Màster controlador. El llast Plug & Play, el control de seguretat, per a un control total de la llum de l'horticultura, l'abast de la mà !\nFes una ullada a les noves llast Digistar 600 e-sèrie 230V UE de Gavita que treballa amb la Gavita Màster controlador. Gràcies a Digistar 600 e de la sèrie, a optimitzar els vostres opcions de configuració, a facilitar l'ús de la seva instal.lació, la capacitat Plug & Play, i de les funcions de seguretat. Connectar el controlador a la primera llast, i interconnectar-los a la ballasts mitjançant la interconnexió de cables subministrats, ajustar el dial de la llast en ext. (control extern) i...


Cròniques Llagostera: El Llagostera no pot superar l’Espanyol (1-2).\nEl Llagostera no pot superar l’Espanyol (1-2).\nPol Figueras | Palamós\nLa Unió Esportiva Llagostera ja ha començat a traçar el camí cap a Segona B. Els homes d’Oriol Alsina han realitzat el primer partit de pretemporada davant el primer equip del RCD Espanyol. Els blanc-i-blaus s’han endut el partit per un gol a dos. En la primera meitat, Thievi Bifouma ha avançat els pericos, i en la segona, Osvaldo ha ampliat l’avantatge. El Llagostera, que ha lluitat fins al final per aconseguir l’empat, ha reduït distàncies mitjançant el jove Peque, però ha estat massa tard. Els gironins han fet un bon partit davant l’equip que entrena Mauricio Pochettino i sempre han donat la talla. Han debutat els nous fitxatges com el davanter Virgili, el porter Segovia i el defensa llagosterenc Jordi Mir, amb una molt bona actuació. Poca expectació ha aixecat el club blanc-i-blau a Palamós i poc més de dues mil persones han presenciat el partit des del Nou Municipal de Palamós.\nEl partit ha començat amb domini llagosterenc. Els de Pochettino han sortit freds i amb molta poca sortida de pilota. El Llagostera ho aprofitava recuperant pilotes al mig del camp i amb transicions ràpides. La primera ocasió de gol ha estat per l’incombustible Pedrito, fallant un u contra u davant Kiko Casillas (7’). Per la seva banda, l’Espanyol ha avisat amb un xut de falta al travesser del capità Luís Garcia (10’). Els blanc-i-blaus s’han començat a despertar i han jugat amb molta agressivitat, però no han acabat de dominar el partit. El Llagostera tenia un bon fonament al mig del camp amb Eloi i Granell. No obstant això, Thievi ha avançat els pericos superant a Martí Bartrina (22’). El mateix davanter ha estat apunt de marcar el segon havent batut el porter Martí, però la seva rematada ha marxat desviada (35’). Abans del descans, el Llagostera hagués pogut empatar mitjançant David Costa (39’) i Aimar (45’).\nA la segona part el panorama ha canviat totalment. Només han continuat sis jugadors, quatre del Llagostera i dos de l’Espanyol. Els barcelonins han guanyat rapidesa amb el duo Sergio Garcia i Osvaldo. El primer ha avisat ben aviat, però ha fallat el u contra u (46’). La segona part ha estat de color blanc-i-blava ja que els gironins han perdut la possessió en el mig del camp i han comés masses errors. Abans del 2-0, Sergio Garcia no ha pogut batre Segovia i tampoc Albín en el rebot (65’). Cinc minuts més tard Osvaldo no perdonava superant Segovia amb una maca vaselina (70’). A partir del segon gol l’Espanyol ha abaixat pistonada i ho ha aprofitat el Llagostera. Primer Mas de volea (75’) i després un xut de falta directe de Virgili (82’) han estat a punt de reduir l’avantatge blanc-i-blava. Era el preàmbul del gol gironí. Peque, aprofitant un rebot, ha enviat la pilota el fons de la xarxa per anotar el 1-2 (89’). Era massa tard, però, per igualar el partit i l’Espanyol s’ha endut el III Vila de Llagostera.\nLlagostera: Martí, Aimar, Vallho, Òscar Álvarez, Quim Boadas, Eloi, Pedrito, Granell, David Costa, Uri i Samuel. Segovia, Àlex Ruiz, Jordi Mir, Tito, Alberto A. Peque, Masó, Ruben Martinez Peque, Herrera, Virgili, Mas i Miguel.\nEspanyol: Kiko Casillas, Baena, Luis Garcia, Verdú, Forlín, Dátolo, Clerc, Pau Senent, Raúl Rodriguez, Victor Álvarez i Thievi Bifouma. Cristian Álvarez, Galan, Hector Moreno, Dídac Vilà, Javi Marquez, Javi Lopez, Darder, Albín, Osvaldo i Sergio García.\nGols: 0-1 (22) Thievi Bifouma, 0-2 (70) Osvaldo, 1-2 (89) Peque.\nTargetes: Al local Vallho i als visitants Javi Lopez i Forlín.\nÀrbitre: Sr. Barceló Roca.\nPúblic: Dues mil persones al Nou Municipal de Palamós.\nPublicat per Pol Figueras i Agustí a 23:30


Artistes de Premià de Dalt – Pàgina 25 – Associació d'artistes de Premià de Dalt Artistes de Premià de Dalt – Pàgina 25 – Associació d'artistes de Premià de Dalt\n2002 – Conferencia sobre Art a Europa de l’artista Daniele Oppi, fundador de la “Cooperativa Raccolto” – Exposició a Premià de Dalt dels artistes de la “Cooperativa Raccolto”, Daniele Oppi, GianCarlo Colli, Alessandro Negri i Gemma Romera. – Exposició d’homenatge a “Gaudí” – Primavera Fotogràfica a Arts i lletres. – Ruta d’Art Jove – 7ª […]\n2001 – Exposició a Robecchetto con Induno – Milano – Itàlia, organitzat per la “Cooperativa Raccolto”. – 1er Concurs de Pintura Premià’s. – 2na Mostra de pintura “Jazzart” – Fira d’Art de Nadal a Arts i Lletres. Històric\n2000 – Agermanament cultural amb la “Cooperativa d’Artistes Raccolto” i el “Grupo Expressione” d’Italia. – Exposició a Cairo Montenote – Itàlia, organitzat per la “Cooperativa Raccolto” – 1a Mostra de pintura “Jazzart” i homenatge al music de Jazz, Ricard Roda. – Exposició col·lectiva a Arts i Lletres. Històric\n1999 – Neix l’Associació d’artistes de Premià de Dalt i es dona d’alta al registre de la Generalitat de Catalunya. – Exposició col·lectiva i actes de celebració a Arts i Lletres. – Per votació en assemblea, l’Enric Vila es elegit primer President de l’Associació d’artistes. – Seguidament es va publicar l’ideari acordat en assemblea. La […]\n1998 – Exposició col·lectiva d’un grup d’artistes de Premià de Dalt per la inauguració oficial del Museu Municipal amb la presencia del President de la Generalitat, molt honorable Jordi Pujol. Històric


El cant de la Sibil·la, un tresor viu que fa bategar Mallorca cada Nit de Nadal\nOferta Sant Antoni\nLes esglésies de l'illa s'ompliren la nit del 24 per celebrar les matines, on s'interpreta el cant medieval\n3 min. 25/12/2013 23:08\nSi ja hi ha prop d'una vintena de versions del cant de la Sibil·la a la plataforma musical d'iTunes, no és estrany que la Seu s'ompli a vessar de gent cada Nit de Nadal. Per segon any consecutiu, la intèrpret de la catedral fou Margalida Rodríguez, cantant lírica i estudiant de cant a Madrid, que abans havia fet de Sibil·la durant 14 anys a Andratx. "Després de tants anys de fer de Sibil·la, aquesta oportunitat és un premi molt gran". L'imponent edifici, assegura, només aporta una part de la màgia de la nit, ja que, explica, el més impressionant és el públic: "Vius el silenci que es fa quan arriba el cant, l'estimació real cap a la música. Molta gent en sap tota la lletra". Crida l'atenció que aquest cant medieval sigui tan vigent encara a Mallorca, en ple segle XXI: "El seu valor és incalculable", diu Rodríguez, precisament pel fet que "hagi arribat intacte als nostres dies i que encara mantingui tant de públic".\nAntoni Gómez, rector de l'església de Sant Miquel de Palma, que també la Nit de Nadal s'omple de gom a gom, té clar que no tots els assistents a la litúrgia van a cercar-hi la paraula de Déu: "L'església cada any queda petita, però, un cop han cantat la Sibil·la, aproximadament un 20% dels assistents se'n va".\n"Tenim la responsabilitat històrica i cultural de continuar representant el cant", remarca Ricard Terradas, director de l'Escolania de Lluc, que va preparar Alba Torres, la Sibil·la del santuari. La dificultat de la interpretació es troba, afirma, que es canta a capella, en la bona pronúncia del text i en els trets arabitzants de la melodia. "És una melodia lineal, sense impostació, pensada per ser cantada per veus blanques", recorda Rodríguez, que remarca que el cant, contra la creença popular, "no és més fàcil pel fet de ser menys vibrant, sinó al contrari: per ser un so net, requereix delicadesa i una afinació molt precisa".\nEl cant, que es representà en la Nit de Nadal a la majoria d'esglésies de l'illa, té la peculiaritat d'haver-se transmès fins fa molt poc a través de l'oralitat: "A mi em cantaven la Sibil·la i jo l'aprenia de memòria", diu Rodríguez. Això fa que cada poble l'hagi anat transformant una mica, i cada intèrpret l'hagi adaptat a les seves característiques. "Un tresor que tenim", diu, remarcant el valor d'un cant antic que, lluny de convertir-se en fòssil, encara batega.\nUn armari ple de roba... i no sé què posar-me\n“El problema no és l’IMAS ni el Govern, ho són la societat i internet”\nD'Ikea a Broncano: Miquel Montoro no deixa de guanyar seguidors\nFora propaganda a Los Melones\nL’explotació sexual també afecta menors de fora dels centres\nL’exèrcit explica què fa als nins illencs, però s’oblida de les armes i les guerres\nDesiguals del món, uniu-vos\nAlerta a la Xina per un brot de pneumònia provocada per un virus de la família del SARS\nL’Iraq ja no vol soldats nord-americans\nEl príncep Enric i Meghan Markle perdran els fons que reben del tresor públic britànic


Entrepans, àpats impagats i pizzes 'bloquejades', un nou episodi del Lleida Esportiu\nActualitzada 20/01/2022 a les 08:07\nAlbert i Jordi Esteve, en una foto del 2014 en els seus primers anys al capdavant del Lleida Esportiu.\n© Albert i Jordi Esteve, en una foto del 2014 en els seus primers anys al capdavant del Lleida Esportiu.\nLa plantilla blava està pendent que entre avui i demà els confirmi el club si hi haurà bus per viatjar diumenge al camp del Prat (12.00). Jugadors i tècnics ja no donen per fet ni tan sols una cosa rutinària en un club com és la planificació d’un desplaçament. Hi ha hagut, en aquest sentit, alguns episodis curiosos. En el desplaçament a Formentera de la jornada 9, partit disputat el passat 31 d’octubre que van guanyar els balears per 2-1, l’expedició lleidatana va pernoctar a Eivissa.\nLa Federació Espanyola concedeix ajuts als clubs per als bitllets d’avió o vaixell en els desplaçaments a les illes Balears, les Canàries, Ceuta i Melilla. I excepcionalment, s’inclou en l’ajuda l’allotjament, la manutenció i l’autobús en destinació, únicament quan la gestió es realitza mitjançant el Departament de Viatges de l’RFEF.\nSegons va poder saber aquest diari de fonts de l’equip, al sortir de Lleida l’expedició va menjar entrepans perquè, en teoria, el dinar del migdia no s’incloïa en les despeses subvencionades, però a l’arribar a l’hotel d’Eivissa on pernoctaven van veure com els havien preparat la taula, segons els van dir per encàrrec del club. Jugadors i tècnics, encara que sorpresos, es van asseure a la taula, però al concloure el dinar des de l’hotel els van comunicar que a quina habitació li havien de passar el càrrec del servei. Finalment, segons van assegurar les esmentades fonts, l’hotel va ser el que es va fer càrrec de l’import amb el consegüent enuig de l’establiment.\nD’altra banda, una coneguda cadena de pizzeries ha deixat de servir l’equip. Van començar a subministrar les pizzes en el primer desplaçament a Badalona (12 setembre), però ja no van fiar més el club després del viatge a Tarassona (10 octubre). Gabri Garcia va haver de pagar una vegada les pizzes que després el club li va abonar per Bizum.\nD’altra banda, l’empresari gallec Luis Pereira va assenyalar a aquest diari que encara es manté optimista amb poder accedir a la gestió del club i va assegurar que ha calculat que si aconsegueixen entrar-hi “s’hauria d’abonar entre 270.000 i 300.000 euros per estar al dia amb la plantilla i exjugadors i liquidar els deutes de nòmines i denúncies davant de l’AFE”. A més, el termini per fitxar jugadors al mercat d’hivern acaba el dilluns 31.


Benestar digital per a famílies amb infants, adolescents i joves\nInici » Actualitat » Notícies » Benestar digital per a famílies amb infants, adolescents i joves\nTEMES: Al Prat ens cuidem,Educació,Persones,Participació, Viure en Salut\nTags: 2020, elpratsalut, elprateduca\nCicles: Aula de Salut, Quinzena de la Salut i de l'Activitat Física, PRATFamílies\nL’equip tècnic dels Serveis Municipals de Salut Pública i Consum, recull un seguit de recomanacions\ndimarts, 14 abril, 2020 - 11:45\nPortem més de trenta dies de confinament, en molts casos tenim infants i adolescents a càrrec, i potser per l’excepcionalitat de la situació i pel desig de mantenir en la mesura del possible un ambient sense conflictes, hem evitat d’aplicar normes estrictes en relació a l’ús de pantalles, dispositius mòbils, etc. que durant aquest temps de confinament ha augmentat. Per tant, convé establir un mínim de mesures reguladores i de control en aquest sentit. Esperem que a mig termini comencin a establir-se mesures de desconfinament, i que l’exposició a les pantalles per part d’infants i adolescents pugui anar disminuint.\nLes diferents administracions i entitats especialitzades, posen a disposició de les famílies, guies i orientacions. En la Quinzena de la Salut Pública i Consum prevista en un inici per a la setmana vinent, hi havia una xerrada sobre Benestar digital d'infants i adolescents que ha quedat ajornada (organitzada amb l'AMPA Institut Salvador Dalí, dins del projecte #pratfamilies del departament municipal d'Educació). L’equip tècnic dels Serveis Municipals de Salut Pública Consum ha fet una selecció de recursos orientadors. (Font: Consell Audiovisual de Catalunya).\n1. Interessar-se pel contingut audiovisual que miren els vostres fills i les vostres filles. Esbrinar des de quines plataformes ho fan.\n2. Posar-se amb elles i ells a fer cerques. No tots els continguts són correctes. Fomenteu el seu esperit crític.\n3. Ensenyar a fer un ús responsable. Ajudeu a construir una “dieta audiovisual”.\n4. Habilitar un espai comú que us permeti accedir en familia als continguts audiovisuals.\n5. Aprendre i utilitzar els mecanismes de control parental que tenen els dispositius audiovisuals.\n6. Explicar que si entren en contacte amb continguts il.legals o inapropiats com ara pornografia, violències, discriminacions… han de comunicar-lo a una persona adulta. I sobretot, no contribuir a escampar-los per la xarxa.\nSi se senten icomòdes o assetjats o assetjades amb els comentaris o els vídeos d’alguna persona que tinguin agregada, aconsellar que ho parlin amb algú de la família.\nRecomanar als vostres fills i filles que no han de publicar informació general en cap web o xat. Això inclou el correu electrònic, el número de telèfon i contrasenyes.\nAdvertir que mantenir el contacte real amb algú que han conegut online pot ser perillós.\nCoordinar-se i seguir les recomanacions que us ofereixin els centres educatius.\nEl Consell Audiovisual de Catalunya ha posat en marxa una campanya per fer un ús responsable de les pantalles, que compartim amb vosaltres.\nMolt interessant la informació per a les famílies Guia del Consell digital per a la protecció de menors\nCómo evitar que infants, adolescents i joves pateixin grooming (assetjament sexual per Internet)\nInternet és una eina potent d’aprenentatge i socialització però també és una font de riscs per a infants, adolescents i joves. Un d‘aquests és el grooming, l’asssetjament sexual a través de la xarxa amb un objectiu sexual. L'objetiu pot ser des de l’obtenció d' imatges en situacions sexuals, fins a l'intent d’establir una trobada amb el/la menor. L’Observatori FAROS de Sant Joan de Déu de Barcelona ha publicat aquestes recomanacions per empoderar els i les menors per fer un ús eficac d’Internet i evitin qualsevol contacte amb possibles persones assetjadores.\nAl Prat, les assessories joves continuen prestant servei telemàticament, aquí teniu tota la informació per accedir-hi.\nGuia per a famílies per a la protecció de menors a Internet\nGuia per a famílies per a la protecció de menors a Internet (pdf - 775780 bytes)


jocs i mainada - Oniricat. Productes de disseny català.\n> JOCS i MAiNADA\nMostrant 1 - 48 de 69 productes\nCub de Rubik Barcelona\nCub de Rubik amb 6 il·lustracions dels monuments i indrets més emblemàtics de Barcelona.Mides: 5,7 x 5,7 x 5,7 cm.\nPales AVORA fetes de tauler de contraplacat marí en fusta, superfície de color de laminat d'alta pressió. Mànec ergonòmic de fusta amb vores bisellades. Inclou 2 pales, 2 pilotes i 1 bossa de neoprè.Envernissat especial resistent a l'aigua.Disponible en 4 colors.\nJoc de memòria "Objectes que expliquen...\nJoc de memòria Objectes que expliquen històries. Juga i descobreix les històries que amaguen els objectes del Museu del Disseny de Barcelona.\nAneguets Gaudí de làtex natural pintats a mà amb vàlvula sonora d'aire. Mida: 9 cm d’alçada aprox.3 models disponibles.Altres productes Cha Chá. Fet a Barcelona.


Etiqueta rumba catalana\nCòctel de rumba i cuplets\nEls Arrels de Gràcia presenten 'Remena, nen!' al seu barri en el marc del Circuit Folc\nGairebé 50 anys després del llegendari disc de Guillermina Motta, Remena nena (Edigsa, 1970), els Arrels de Gràcia han agafat aquells cuplets dels anys vint i els han tocat per rumba a Remena, nen! (Satélite K, 2019). Aquest 25 d'octubre el presenten al CAT de Gràcia (22 h), en el marc del Circuit Folc.\nAquest dissabte 12 d'octubre visita el Club Trébol de Ràdio 4 un músic que du la rumba catalana a la sang. Peret Reyes, que va créixer al carrer de la Cera observant com animava les festes gitanes el seu avi, i que avui, després de més de cinquanta anys de carrera, és tota una autoritat en aquest món.\nNou local de rumba a Barcelona\nLa Belter programarà actuacions al carrer Nou de la Rambla\nLa rumba catalana no va sobrada d'espais on pugui presentar-se. Ni Barcelona, presa de les franquícies, va sobrada d'espais genuïns... Per això són tan importants fets com la inauguració, aquest divendres 20 de setembre, de La Belter, un bar-bodega al Raval que programarà actuacions rumberes de petit format.\nJulià Guillamon, els cuplets i la rumba, a 'Tradicionàrius a Ràdio 4'\nFolk urbà del segle XX a Barcelona, manifestat en dues tradicions ben arrelades a la ciutat: el cuplet i la rumba catalana. Aquesta és el còctel de Remena, nen! (Satélite, K), el nou disc dels Arrels de Gràcia. El programa Tradicionàrius a Ràdio 4 parlarà aquest 8 de juny amb l''inventor' del projecte, Julià Guillamon.\nRumba de Perpinyà a Barcelona\nEl llibre 'Els músics gitanos de la rumba' i el nou disc de Tato es presenten al Museu Etnològic\nAquest dijous 14 de maig la seu del carrer Montcada del Museu Etnològic i de Cultures del Món de Barcelona acollirà a partir de les 19 h la presentació del llibre de Guy Bertrand Els músics gitanos de la rumba, seguida d'un petit concert d'Antoine Tato Garcia presentant el seu disc El mundo.\nReflexions rumberes a l'Escala\nL'Alfolí de la Sal acull la presentació del llibre 'Els músics gitanos de la rumba'\nAquest divedres 28 de desembre un dels espais més emblemàtics de l'Escala, l'antic edifici de l'Alfolí de la Sal, acull la presentació del llibre Els músics gitanos de la rumba, de Guy Bertrand (19 h). Tot seguit hi haurà concert amb rumberos catalans de Perpinyà, acompanyats dels mataronins Joanet i MiliuCalabuch.\nRafalito Salazar, a Tradicionàrius a Ràdio 4\nUn dels col·laboradors habituals de Tradicionàrius a Ràdio 4 i actual president de la Forcat, Rafalito Salazar, serà el protagonista del programa aquest dissabte 14 de juliol. Amb la participació del locutor i melòman Cinto Niqui, es repassaran algunes perles variades d'un rumber versàtil com pocs.\nPetitet protagonitza el nou documental de Carles Bosch\nEs presenta aquest dimecres 16 de maig al DocsBarcelona\nEl documentalista Carles Bosch retrata la història de Petitet a través del documental Petitet, el rumbero que va prometre l'impossible, que aquest dimecres 16 de maig s'estrena al festival DocsBarcelona, a Aribau Multicines. A més, el 8 de juny serà a les cartelleres catalanes amb la distinció El documental del mes.\nLa Setmana de la Rumba a Girona canvia el nom i amplia el radi d'acció a pobles veïns\nLa Setmana de la Rumba a Girona, que se celebra des de ja fa uns anys, canvia enguany de nom. Passa a dir-se Rumbesca i programa activitats a diversos barris de la ciutat i també a alguns pobles veïns, com una eina de suport per la Candidatura de la Rumba a la Unesco.


Operació contra l'explotació laboral\nLa Policia Nacional ha treballat al lloc FOTO: Bernat Millet\nOperació contra l'explotació laboral a Sant Cugat\nLa inspecció ha tingut lloc aquest dijous 24 de gener al matí\nper Àgata Guinó i Bernat Bella 24 de gener de 2019\nLa Tresoreria de la Seguretat Social ha fet una operació contra l'explotació laboral a Sant Cugat, segons han confirmat fonts de la Policia Nacional al TOT. Concretament, la inspecció s'ha dut a terme aquest dijous 24 de gener en unes obres a l'avinguda de les Marines amb Antoni Agraz, al barri de Can Mates, on s'estan construint vuit blocs de pisos.\nUna comitiva d'Inspecció del Treball ha acudit a les obres per inspeccionar l'espai i comprovar tota la documentació dels treballadors. Un dispositiu de la Policia Nacional, amb diverses furgonetes i agents, han rodejat el solar per evitar que fugís ningú.\nLa inspecció s'ha allargat durant més de dues hores i, al sortir, des d'Inspecció de Treball han assegurat que era una actuació "rutinària" i que l'alta presència policial era per l'envergadura de l'obra. Tot i això, no han volgut donar detalls de si hi havia una denúncia prèvia o alguns indicis d'explitació.\nLa promoció investigada. FOTO: Bernat Millet


La regidoria de Formació i Ocupació de l'Ajuntament de Picassent celebra per quart any consecutiu a la Casa de Cultura una jornada informativa i motivacional per a l'alumnat de l'IES l'Om, centrat en les noves tecnologies i en emprendurisme actiu. Més de 150 alumnes assisteixen a esta xerrada, amb dos ponents joves i emprenedors, que van guiar l'alumnat a una nova manera de comprendre el món laboral i empresarial.\nMaria Tortajada, popular instagramer i blogger valenciana (@destinationvlc i destinationvalenciavlc.com), va explicar les claus per aconseguir triomfar al món de les xarxes socials i la importància d'estes per al creixement als nous llocs de treball: "S'ha de treballar més altre tipus d'orientació laboral, enfocada a les xarxes socials", declara la blogger valenciana. I Carlos López, jove empresari, propulsor de Cubo Fit, una innovadora idea de negoci adreçada als gimnàs mòbils, qui va encoratjar l'alumnat picassentí a lluitar pels seus somnis, siguen de la dificultat que siguen: "Un dels objectius d'esta xerrada és animar l'audiència a moure's i ser constants en allò que es desitge".\nLa regidora de Formació i Ocupació, Lola Albert, declarava també als micròfons de l'Om TV i Ràdio l'Om de Picassent la importància d'estes jornades per a la joventut del municipi: "Vivim uns anys on les xarxes socials i la digitalització són essencials per al món laboral, i este tipus de jornades convida l'alumnat a ser participatius, estar en constant aprenentatge i apostar per aquelles idees fresques i originals que puguen tindre un futur per a ells i elles i la resta de la societat".


CMO I TRANSMÈDIA (2022-2023) - Universitat de Barcelona\nInici > Aprèn > Màsters i postgraus propis > C > CMO I TRANSMÈDIA (2022-2023)\nCMO I TRANSMÈDIA (2022-2023)\nData inicial de la docència: 19/9/2022\nCMO, TRANSMÈDIA I DIGITAL MANAGEMENT (2022-2023)\n- Conèixer les últimes tendències en màrqueting, comunicació i mesurament a les xarxes socials i dades massives per adquirir una visió general sobre la manera de convertir-se en un gestor digital més efectiu.\n- Aprendre a liderar de manera autònoma projectes digitals que incloguin totes les àrees de l'ecosistema digital: estratègia, contingut, dades massives, mitjans digitals.\n- Aprendre a treballar com a gestor digital de la marca personal o de la marca d'un líder o gestor, marca o institució.\n- Ser capaç de liderar la transformació digital d'empreses o organitzacions tot desenvolupant una estratègia de comunicació efectiva a Internet, amb un relat de marca diferenciador i d'èxit i contingut multimèdia.\n- Ser capaç de crear una marca personal digital pròpia o la d'un líder o gestor, tot fent ús dels diversos mitjans, que aporti més abast i resultats millors per esdevenir un líder digital.\n- Ser capaç de crear campanyes de màrqueting digital de manera més eficaç per mitjà del seguiment i el control de resultats amb les diverses eines analítiques i de dades massives.\n- Aprendre a fer un ús més efectiu de les dades i coneixements de les tendències, temes i paraules clau que són notícia a cada moment per conèixer millor els públics objectius.\n- Ser capaç de crear una botiga electrònica.\n- Ser capaç de crear un negoci digital propi i d'aconseguir clients en línia.\n- Professionals de la comunicació que vulguin gestionar una marca digital.\n- Professionals tècnics de qualsevol àmbit que vulguin desenvolupar les aptituds en els àmbits de la comunicació, creació de contingut i creativitat.\n- Exalumnes del postgrau de Digital Management.\n- Professionals del màrqueting que es vulguin reciclar en el món digital.\n- Emprenedors que vulguin muntar el seu negoci en línia o botiga virtual.\nData final de preinscripció: 1/8/2022\nAdreça: Baldiri Reixac, 7 8028 Barcelona Espanya\nPàgina web: http://masters@enti.cat


Màster en Innovation Strategy Entrepreneurship - Intensiu on-line o a Barcelona per IED Barcelona Escola Superior de Disseny - educaweb.cat\nMàster en Innovation Strategy Entrepreneurship - Intensiu\nLa utilització de la innovació com a enfocament estratègic és clau per garantir la competitivitat en l'entorn econòmic i social actual, i fonamental en tot nou emprenedoria.\nLa innovació ha de ser entesa no com una etapa en el desenvolupament d'un producte o servei, sinó com l'element vertebrador que integri tots els processos de creació de valor dins d'una empresa. Això implica des d'una nova forma de concebre productes i serveis fins al tipus d'interacció que es tindrà amb els clients.\nEl Màster en Innovation Strategies & Entrepeneurship respon a la necessitat d'incorporar la innovació a la gestió estratègica de les organitzacions, entenent-la com l'eix catalitzador de tot el procés de creació de valor d'una empresa. Aquesta visió s'aplica des del desenvolupament de producte o servei fins al model de negoci.\nAquestes competències són imprescindibles per a la generació de noves oportunitats de negoci, disseny de nous productes i serveis, definició de formes alternatives de producció i nous models d'empresa que permetin generar noves connexions entre mercat i indústria.\nEl curs està centrat en el procés de detecció d'oportunitats i generació de noves idees de negoci, el seu desenvolupament i llançament al mercat, des d'un producte o servei fins a una nova empresa. Mitjançant el desenvolupament de Workshops impartits per professionals de reconegut prestigi, classes magistrals i anàlisi de Casi Study, realització de projectes, visites a empreses, i en el context d'un entorn actiu d'anàlisi i discussió, es treballaran de forma participativa els continguts específics.\nDes d'un enfocament crític, el curs aportarà les competències per qüestionar els procediments establerts, detectar oportunitats, aplicar estratègies innovadores a través de la creativitat, emprendre nous negocis des d'una perspectiva multidisciplinar, integrant tots els processos de creació de valor des de l'òptica del Design Thinking , centrat en l'usuari però amb una visió global del model de negoci.\nEl pla d'estudis s'implementarà en un entorn dinàmic, combinant 4 mòduls amb diferents tipologies d'ensenyament que permetin l'enriquiment professional de l'alumne, i seguint l'estructura que es detalla a continuació:\n• 1r Mòdul Introductori en línia: 03 al 13 d'abril\n• 2n Mòdul Presencial: hores lectives frontals a l'IED Barcelona, 18 d'abril al 4 juliol\n• 3r Mòdul de Tesi en línia: 10 de juliol al 15 de novembre (recés d'estiu durant l'agost)\n• 4t Mòdul de Presentació final: 16 de novembre\nEl Màster està dirigit a professionals que, independentment de l'àrea en la qual es desenvolupin, vulguin adquirir eines i metodologies específiques per a la gestió estratègica de la innovació, tant per aplicar-lo en les seves pròpies empreses i projectes, com per impulsar i gestionar la competitivitat en les organitzacions per a les quals treballen.\nDissenyadors de totes les disciplines, especialistes en comunicació i màrqueting, com aquells professionals dedicats al món dels negocis i la planificació estratègica, compten amb un perfil adequat per convertir-se en Innovation / Design Managers o desenvolupar el seu propi negoci mitjançant la innovació com a eina fonamental del enfocament estratègic.\nEmpresaris i industrials de diversos sectors, que busquin incorporar noves fórmules als seus processos de gestió i concepció de productes, trobaran les eines i metodologies per donar un salt qualitatiu en l'enfocament del seu negoci.\nGraduats / llicenciats en disseny de qualsevol disciplina, enginyers, arquitectes, professionals del màrqueting i negocis.\nL'IED Barcelona proposa per als seus cursos intensius una metodologia innovadora en la qual es combinen classes presencials amb continguts desenvolupats a distància mitjançant seguiment online. Això permet als participants poder fer el curs passant un període de 3 mesos a la ciutat de Barcelona, i desenvolupar la resta de la formació des del seu lloc d'origen.\nInici Online: 21/1/20 Inici presencial: 27/4/20\n• L'objectiu principal del Màster és el de formar professionals capaços d'aplicar la innovació com a eina clau en la identificació d'oportunitats i la creació de nous negocis, líders en la gestió de processos complexos, capaços d'emprendre nous reptes generant valor per a tots els actors involucrats i aplicant el canvi com a factor clau en les organitzacions.\n• Equipar als participants amb eines metodològiques per impulsar, desenvolupar i gestionar la innovació liderant un projecte emprenedor o promovent-dins d'una companyia. Explorar les bases de la creació i gestió d'una nova empresa, des de la identificació d'oportunitats, la definició del model de negoci i el pla estratègic fins a la implementació i el llançament.\n• Donar les eines i habilitats per liderar i gestionar la innovació de manera holística, entenent les metodologies i processos per portar les idees a la pràctica.\n• Formar persones capaces d'innovar i liderar el canvi efectiu en les organitzacions, fomentant l'esperit i mentalitat emprenedora per al desenvolupament de nous models de negoci.\nGestió de processos d'innovació i la seva aplicació a models de negoci innovadors en diversos sectors. Identificació i avaluació d'oportunitats de negoci. Conceptualització i desenvolupament de nous productes i servei innovadors. Gestió i foment d'innovació dins de l'empresa. Emprendre nous negocis basats en la innovació com a element diferencial. Creació, implementació i desenvolupament d'empreses creatives. Definició de nous models de negoci per a la seva implantació des d'una companyia existent o mitjançant la creació d'una start-up. Treballar en equips multidisciplinaris i assumir posicions de lideratge.\nCoordinador: Guido Charosky, Pierpaolo Congiu.


Juan Manuel de Prada guanya el Premi Biblioteca Breve amb "El séptimo velo"\nJuan Manuel de Prada guanya el Premi Biblioteca Breve amb "El séptimo velo"<br>\nL'escriptor Juan Manuel de Prada ha guanyat el premi Biblioteca Breve, que convoca l'editorial Seix Barral, amb l'obra titulada "El séptimo velo", una novel·la èpica ambientada en la Segona Guerra Mundial en què té una gran importància la recerca de la identitat i la memòria. El jurat, integrat per Luis Alberto de Cuenca, Manuel Longares, Ángela Vallvey, Pere Gimferrer i Elena Ramírez, ha acordat per unanimitat atorgar el premi, dotat amb 30.000 euros, a aquesta història, "inusualment perfecta", tal com l'ha qualificat Cuenca.\n29/01/2007 - 17.01 Actualitzat 29/01/2007 - 18.03\nDe Prada, nascut a Barakaldo, a Biscaia, el 1970, però criat a Zamora, ja ha obtingut altres premis importants, com el Planeta del 1997. L'escriptor ha explicat en roda de premsa que ha dedicat diversos anys i quilos de la seva vida a "El séptimo velo", que es va plantejar com "si fos un Victor Hugo de pacotilla, amb la mentalitat dels escriptors d'aleshores".\nAl llarg de les 600 pàgines de l'obra el lector podrà conèixer el secret familiar de Julio, que, obsessionat per aquest descobriment, començarà una investigació que el durà a conèixer foscos episodis de la Segona Guerra Mundial, en un itinerari per la França ocupada, per l'Espanya de la postguerra i per l'Argentina que va servir de refugi a nazis notoris.\nEn aquestes indagacions seguirà els passos de Jules Tillon, l'autèntic protagonista de la novel·la, que també ha hagut de bussejar en el seu passat per poder seguir vivint. Tillon és un membre de la Resistència francesa, un autèntic heroi conegut com Houdini, però, no obstant això, en acabar l'ocupació de París pateix d'amnèsia.\nJuan Manuel de Prada ha explicat que es tracta d'una obra "de gran ambició" i en què tenia ganes "d'explicar històries grans com el món i de contenir el món en una novel·la".\nLa recerca de la identitat i la memòria, que ha qualificat de qüestions "molt contemporànies, en una època de confusions en què no sabem el que som i en què convertim el passat en matèria conflictiva", tenen el seu pes, així com l'amnèsia, "una al·legoria i un emblema de la necessitat que tenim d'indagar en el nostre passat i de tergiversar-lo".\nEl Premi Biblioteca Breve, que aquest any ha rebut un total de 392 manuscrits, ha anat a parar des del 1958 a autors com Luis Goytisolo, Mario Vargas Llosa, Juan Benet, Guillermo Cabrera Infante, Elvira Lindo i, l'any passat, Luisa Castro.


Hostaleria de l'Alt Urgell demana l'exempció de la tributació municipal tant a nivell comarcal com municipal - horecalleida.es\nPer a l’Associació d’HOSTALERIA DE L’ALT URGELL la resposta alta i clara als Ajuntaments, quan es pregunten com ajudar a un sector tan castigat com l’hostaleria, és l’exempció de la tributació municipal sense excepcions a tot el territori. Aquesta és la manera més ràpida, efectiva i sensible: eximint-los de tributar pels diferents conceptes como són els de les terrasses, residus, l’IBI o el de l’aigua. A partir d’aquí, plantejar i oferir les fórmules de promoció i difusió adequades per adaptar l’oferta a la demanda actual.\nAra toca prioritzar en els ajuts i posteriorment, trobar les fórmules de promoció i adaptació de l’oferta a la demanda actual\nJuntament amb la Federació Hostaleria de Lleida, l’Associació de l’Alt Urgell ha empres una acció perquè la tributació a la Seu d’Urgell i comarca estigui enfocada a donar suport al sector durant el proper any 2021, inicialment. La seva visió és que no sigui un suport puntual sinó que s’hauria d’establir per un mínim de 3 anys amb l’objectiu de reconduir el sector a mig i llarg termini.\nEls tributs de terrasses, de residus, l’ IBI, d’aigua… Tots es poden adequar de manera que tinguin menys costos per a les empreses hostaleres. No només s’ha d’ajustar el dret de pagar el que s’ha consumit – Si estem tancats, no consumim -, sinó que s’ha de fer una acció de suport, rebaixant els mínims, eximint del pagament o establint uns preus especials per un sector que ho està passant malament i necessitarà suport durant una bona temporada.\nPresentades 3 instàncies a diferents nivells. Dilluns passat, dia 30 de novembre, des de l’Associació d’Hostaleria de l’Alt Urgell es van presentar 3 instàncies adreçades a l’Ajuntament, el Consell Comarcal i la Mancomunitat d’Escombraries de l’Alt Urgell demanant:\nSobre l’impost municipal sobre béns immobles, (IBI): bonificació del 75% per l’exercici 2021.\nSobre la taxa per l’ocupació de la via pública amb taules i cadires (terrasses): continuïtat de l’exempció aplicada l’any 2020 per l’Ajuntament de La Seu d’Urgell fent-la extensible tot el 2021.\nSobre la taxa per reserva d’estacionament prohibit a titulars d’establiments hotelers i d’activitats recreatives musicals i de restauració: suspensió del 100% de la taxa per tot l’exercici 2021.\nSobre consum d’aigua: aplicar el mínim de facturació de sis m³ per tot l’any 2021.\nSobre la recollida d’escombraries, es demana a la Mancomunitat d’Escombraries de la comarca de l’Alt Urgell suspendre l’aplicació de la taxa pel primer semestre del 2021.\nEncara que no sembli lògic, a la majoria de municipis les taxes i arbitris municipals han anat arribant amb normalitat; com si no estigués passant res. En alguns, com l’Ajuntament de La Seu d’Urgell s’ha eximit la taxa de terrasses. Però de la resta de tributs, res.\nEl passat mes de maig, l’Associació d’Hostaleria de l’Alt Urgell ja va presentar una instància l’Ajuntament de La Seu d’Urgell, subscrivint aquestes línies de peticions. S’agraeix al consistori l’exempció de la taxa per l’ocupació de la via pública amb taules i cadires (terrasses) aplicada l’any 2020 i la disposició perquè es faci extensible a tot el 2021.Així mateix, la sensibilitat per part de la Mancomunitat d’Escombraries d’obrir la possibilitat als establiments d’hostaleria de sol·licitar el retorn de la taxa d’escombraries pel període de tancament per les restriccions del COVID per l’Any 2020.


NOVA CONVOCATÒRIA D’AUDICIONS AL TNC PER A SOCIS I SÒCIES DE L'AADPC\nPer la convocatòria del 2021 el TNC ens ofereix la possibilitat que 48 persones sòcies puguin fer una audició per entrar a formar part de la borsa de treball del teatre. Tindran prioritat els socis i les sòcies que no ho hagin fet mai.\nA causa de la situació de pandèmia, s’ha reduit el nombre de dies en què es faran les audicions, i conseqüentment, el nombre de places, per complir amb les normes de salut, seguretat i higiene que ens marquen els protocols de prevenció COVID-19.\nPer aquest motiu, no serà possible assistir amb cap acompanyant, i l’atrezzo que el TNC posarà a la disposició dels participants serà només taula i cadira. Els participants podran portar vestuari i elements personals per la prova.\nAquest any les audicions seran els dies 17, 18, 22, 23, 29 i 30 de juny, en horaris de matí o tarda, d’11 a 13:20 h o de 16 a 17 h.\nPer entrar a la nova convocatòria cal omplir el següent FORMULARI i en breu ens posarem en contacte amb vosaltres.\nEl termini d'inscripció es tancarà el diumenge 30 de maig.\nL'ordre d'assignació de places es farà per sorteig el proper dilluns 31 de maig.


Presenten a El Públic el monogràfic "Procés", editat per la revista Crític | Mataró Ràdio\nDm, 18/11/2014 - 11:43\nPresenten a l’Espai Cultural el Públic el monogràfic “Procés”, editat per la revista “Crític”. Aquest dossier gira entorn del cas català, amb el 9-N com a eix central, i busca oferir una mirada en profunditat, tenint en compte totes les perspectives possibles. Durant la presentació, els periodistes Manuel Cuyàs i Saül Gordillo, i també el responsable de polítiques culturals d'ICV, Carles Spà, han debatut sobre els reptes de present i futur que viu el procés català. El periodista i impulsor de la revista Crític, Roger Palà, explica que en aquest mitjà digital es vol precisament tractar grans temes d’una manera més reposada.\nEl 9N, l’horitzó d’unes eleccions plebiscitàries i la possibilitat que els partits sobiranistes hi concorrin en una llista única, o la idoneïtat o no d’una declaració unilateral d’independència són alguns dels temes que s’han posat sobre la taula durant la presentació.\nUltima Hora, procés sobiranista


La nit dels museus a l'Institut del Teatre 2015\nTaller de dansa contemporània amb percussió\nMariaelena Roqué, DespullesDespullades, Expo·Instal·lAcció, a la sala d’exposicions i altres espais de la planta 0.\nL’Institut del Teatre acull una mostra retrospectiva de Mariaelena Roqué (MER), artista multidisciplinar, visual i espacial, performer, amb una llarga trajectòria a l’escena catalana i internacional. DespullesDespullades és el títol de l’exposició que acull un centenar de vestits-personatge i que ocupa diversos espais de la seu de l’Institut del Teatre a Barcelona. Els vestits-personatge, lluny de romandre inerts, mostren la seva vida i interaccionen entre si, amb la llum, l’espai, el so... per conformar una instal·lació escènica. En aquest marc, una videoinstal·lació, a través del personatge DonaUllsDonaUlls (síntesi formal i conceptual de l’obra de MER), ens ofereix un recorregut poèticovisual per la trajectòria de l’artista. L’objectiu és mostrar l’obra de MER en la seva multidisciplinarietat i profunditat, obra generada durant el període 1980-2014 a ritme de work-in-progress.\nEls vestits del Museu surten de les reserves per una nit!\nMostra de la col·lecció d’indumentària de la Companyia Gelabert Azzopardi. En forma d’instal·lació es podran veure les creacions de Lydia Azzopardi per a Useless interpretats per la recent graduada en escenografia Elisabet Siles. L’espectacle creat per Cesc Gelabert i la pròpia ballarina l’any 2000, presenta la idea de l’individu com a centre d’un món saturat d’estímuls visuals (TV, internet...) que l’atrauen i el volen convertir en un objecte de consum. La col·lecció de la companyia és una de les recents donacions que ha rebut el MAE i que ha suposat incorporar 200 peces noves al fons d’indumentària.\nPer picar alguna cosa, entrepans calents, fideuà, begudes...\nInscripció a tallers i visites guiades\nInformació d'actuacions i activitats\nInformació sobre l'oferta estudis de l’IT.\nLa Nit dels Museus a l'Institut del Teatre (pdf 461 kb)\nA partir de les 18h i fins la 1h de la matinada\npdf (460,72 KB) Programa LA NIT DELS MUSEUS A L'IT 2015


L’ADENC s’adhereix al Manifest de EdC demanant un Departament de Medi Ambient al nou govern! – Ecologistes de Catalunya\nPenjat el 7 de juny de 2018\nPenjat el 7 de juny de 2018, per David López Bosch\nAhir a la tarda 5 de juny, dia mundial del Medi Ambient, membres de la Federació d’Ecologistes de Catalunya (EdC), han fet un acció reivindicativa durant l’acte d’entrega dels premis Medi Ambient 2018 que atorga la Generalitat. L’acte ha estat presidit pel President de la Generalitat, Quim Torra.\nEls ecologistes han desplegat una pancarta durant l’acte en la que es podia llegir: (RESTITUIR LA CONSELLERIA DE MEDI AMBIENT, UNA PRIORITAT PER LA REPÙBLICA).\nSi voleu llegir el manifest, el trobareu en aquest enllaç.\nL’ASSOCIACIÓ DE NATURALISTES DE GIRONA (ANG) S’OPOSA AL PROJECTE DE CONSTRUCCIÓ D’UNA NOVA URBANITZACIÓ DE 111 HABITATGES AL MUNICIPI DE CAMPRODON


Alumni - Domestic Data Streamers guanyen un Premi Graffica | Elisava\nAlumni - Domestic Data Streamers guanyen un Premi Graffica\nDomestic Data Streamers, un grup de dissenyadors i investigadors format per antics estudiants de d’ELISAVA, han estat un dels deu guardonats en la sisena edició dels Premis Graffica.\nEl col·lectiu format per antics alumnes de l’Escola ha obtingut aquest reconeixement per la seva destacada trajectòria professional, en què han dut a terme una vertadera renovació formal i conceptual del món del disseny. Desenvolupen i proposen nous mètodes centrats en la co-creació i la interacció amb l’espai i les persones que els envolten. El seu objectiu consisteix en analitzar dades i, seguidament, transformar-les en material visual o instal·lacions creant, d’aquesta manera, experiències infogràfiques que els apropen als usuaris.\nD’entre la seixantena de candidatures presentades, el jurat ha sabut apreciar la qualitat i la innovació dels Domestic Data Streamers per “recol·lectar i resoldre analògicament la informació i presentar-nos-la mitjançant instal·lacions – quasi màgiques – que, generalment, van canviant a mesura que recullen la informació”.\nLa cerimònia d’entrega de premis tindrà lloc el proper divendres 28 de novembre a Màlaga i comptarà també amb breus conferències impartides pels guanyadors, en què presentaran els seus projectes i les històries que s’hi amaguen en primera persona.


2 min. Barcelona 17/02/2020 09:43\n651x366 Els ocells a la carretera Els ocells a la carretera\nLa imatge ha corregut com la pólvora a través de les xarxes socials: desenes d'ocells morts a la C-31B, a prop del polígon sud de la petroquímica de Tarragona. El número d'Emergències, el 112, va rebre la primera trucada d'avís sobre aquesta situació aquest diumenge a les cinc de la tarda i, posteriorment, va rebre un parell de trucades més des del lloc i també d'altres que havien rebut imatges per WhatsApp. Quan els preguntaven als que avisaven si percebien una olor estranya com de producte químic o similar deien que no. Ningú no sabia què els havia pogut passar als estornells. Un centenar de cadàvers reposaven a la carretera.\nLes Balears registren 27 nous contagis i 6 morts més per coronavirus


Milers de visitants a la 23a Fira de Nadal i 14a Fira d'Entitats - somlesFranqueses\nLes activitats solidàries amb La Marató de TV3 aconsegueixen recaptar 2.871,46 euros per la lluita contra el càncer\nDilluns, 17 de desembre de 2018 | 14:01h\nUna quarantena d'entitats del municipi van participar en la mostra I Foto: Xavier Solanas\nLa 23a Fira de Nadal i 14a Fira d’Entitats que ha tingut lloc a Corró d'Avall durant tot el cap de setmana han omplert l'entorn de la rambla de la carretera de Ribes i l'Ajuntament d’activitats, d’exhibicions i de mostres de la vitalitat de les associacions i entitats del municipi.\nDivendres, un centenar de nens i nenes van penjar els seus bons desitjos per al 2019 a l’olivera de la rambla de la carretera de Ribes, i donaven així el tret de sortida a la programació de la 23a Fira de Nadal. L’activitat, en funcionament des de les 17 h, va omplir de famílies l’envelat de l’Ajuntament, on a més d’escriure i decorar els targetons amb desitjos, els infants també es van pintar la cara, van berenar i van jugar amb els jocs de fusta. Amb tots els desitjos escrits, la Brass The Gitano Band, va amenitzar la baixada fins a l’olivera amb un repertori ple de nadales i rock català interpretades amb vent i percussió.\nDissabte i diumenge, més de 40 entitats i associacions del municipi van exposar la seva activitat a l'envelat d'entitats, i un munt d'activitats amenitzaven la ja tradicional Fira Mercat de Nadal. Diumenge al vespre es donava a conèixer el premi al millor estand de la mostra, que enguany ha estat per a l’Assemblea Nacional Catalana (ANC).\nDurant aquesta edició de la fira s’ha batut el rècord de recaptació solidària per La Marató de TV3. En total han estat 2.871,46 euros, que es destinaran a la recerca contra el càncer. Les aportacions a la Marató s’han fet de manera directa a l’urna situada a l’estand de l’Ajuntament i amb l’escudella, la botifarrada i la classe de tàbata.\nD'altra banda, la imatge de la Fira 2019 és el dibuix guanyador del concurs que s’ha realitzat durant la fira a l’estand de l’Associació Educativa Espirall. Anna Viure Maymó és la guanyadora del concurs de dibuix i s’ha endut el primer premi de la categoria de 0 a 5 anys. Els altres guanyadors del concurs de dibuix han estat Miquel Dorado Toro, amb el segon premi de la mateixa categoria; i Clara Requena Bertrans i Laura Espada Navío, amb el primer i segon premi en la categoria de 6 a 12 anys.\nEnguany, a l’estand de l’Ajuntament s’ha presentat la nova imatge corporativa del municipi. Es tracta d’una mà, en què els cinc dits corresponen als cinc poble, amb la F dominant el palmell. Paral·lelament, també s’ha logotipat l’escut que, a partir d’ara, tindrà cinc puntes a la corona i no tres, com fins ara. Aquest canvi correspon a la categoria de ciutat que assumirà les Franqueses quan es consolidin per cens els 20.000 habitants.


Ajudes socials per a les dones en dificultats després d’un avortament | BonDia Diari digital d'Andorra.\nEl Govern ho va tornar a refermar ahir. “L’avortament no està finançat per la cartera de serveis de la sanitat pública”. Així ho va declarar el ministre de Salut, Joan Martínez Benazet, en la roda de premsa posterior al consell de ministres. Ara bé, si aquesta persona té dificultats socioeconòmiques i no pot fer front a les seves necessitats bàsiques a causa de l’avortament o de qualsevol altra causa, hi ha una cartera de serveis i de recursos per part del ministeri d’Afers Socials que es posaran a la seva disposició. “La intenció és no deixar caure ningú”, va emfatitzar.\nEn el mateix sentit es va manifestar el ministre portaveu, Eric Jover, afegint que les polítiques d’acompanyament de les persones que tenen dificultats socioeconòmiques al país “estan desenvolupades i són clares” pel que fa a les condicions i els reglaments per poder-les sol·licitar, com s’atorguen i què emparen.\n“És el marc legal que tenim actualment”, va remarcar. Segons Jover, el catàleg d’ajudes és “força ampli” i si hi ha alguna persona que es troba en dificultats econòmiques associades al fet que ha hagut de fer front a una sèrie de despeses sobrevingudes pot acollir-se a aquests ajuts. El que no es mirarà, va assegurar, “és què ha generat la despesa sobrevinguda”.\nAquestes declaracions, les van fer en el marc de la presentació del Servei integral d’atenció a la dona (SIAD) que es posarà en marxa dilluns 2 de març. De fet, aquest servei es va anunciar el mes de novembre passat, però Salut ha acabat ara de definir-lo. La secretària d’Estat de Salut, Helena Mas, va recordar que els seus objectius són assegurar l’accés a la informació sobre salut sexual i reproductiva, inclosa la planificació familiar, garantint un servei accessible, assequible i acceptable per a totes les persones usuàries. A més, també busca promoure les decisions responsables i voluntàries sobre mètodes lliurement escollits de planificació de la família.\nEl servei s’ubicarà finalment en els onze Centres d’Atenció Primària (CAP) de manera rotativa per cobrir d’aquesta manera tot el territori. Pel que fa als professionals que hi intervindran, se n’encarregaran nou llevadores especialitzades en salut sexual i reproductiva. Si escau es derivarà el cas a altres professionals de referència. En concret, hi haurà implicats dos treballadors socials, un jurista, un ginecòleg i un psicòleg o psiquiatre.\nvuit del matí a dos quarts de nou del vespre amb cita prèvia. També es podrà fer per telèfon a través del número específic 191 que estarà disponible en aquest mateix horari o per correu electrònic a siad@saas.ad. Aquesta atenció telefònica se centralitzarà al CAP de Santa Coloma, al matí; i al de la Massana, a la tarda.\nPel que fa als requeriments d’informació relacionats amb la interrupció de l’embaràs, el programa es divideix en dues fases. Una destinada a informació prèvia a la interrupció voluntària de l’embaràs que està oberta a tota la població que desitgi informar-se’n. En aquests casos, el servei té definit un protocol d’actuació que s’inicia amb la demanda de l’usuari. Després es realitza una entrevista d’acollida on es facilita informació relacionada amb la demanda i que pot acabar amb una derivació del cas, si s’escau.\nEn el cas que la dona vulgui avortar, el que farà el servei és donar “informació fidedigna, contrastada i científica, personalitzada i de qualitat”, va subratllar Mas, però no se la derivarà a un centre en particular, “no s’acompanya a la persona en aquest sentit va matisar, sinó perquè pugui prendre les seves decisions. En la mateixa línia, s’hi va referir Martínez Benazet: es donarà informació a les dones sobre els centres als quals es poden adreçar, però en qualsevol cas el ginecòleg en farà cap derivació. També va afegir que el ministeri de Salut “no ha fet cap contacte específic amb aquests centres”.\nPer la seva banda, Jover va puntualitzar que el que s’ha volgut promoure amb aquest servei és “un acompanyament el més ferm possible, proper i transversal de les dones en aquest procés” que estigui dintre de l’estructura institucional i en el marc de la Constitució.\nEscrit per SIAD. el Dj., 27/02/2020 - 09:30 Enllaç permanent\nQuan és la persona que desitja avortar qui despenja el telèfon per contactar amb un centre on es practiquin avortaments, la consciència de la Mitra ja queda tranquil.la i immaculada. Hi ha major hipocresia? Mentre esperem un referèndum, que no pot tardar, sobre el dret humà de poder avortar, com a mínim, dintre des tres supòsits bàsics, benvingut sigui el SIAD.